Тръмп или Байдън - кой ще победи в изборите за президент на САЩ ? Вижте какво каза пред NOVA историкът , успявал да предвиди резултата на всички избори от 1984 г . досега Часове преди началото на изборния ден – 93 милиона американци вече са дали своя глас в предварителното гласуване . 61 милиона от тях са го направили по пощата . Това са 68 процента от всички гласували преди 4 години . А големият въпрос е – кой ще спечели . Историкът Алън Лихтман е познал всички американски президенти от времето на Рейгън досега . Това прави ученият един от най - търсените събеседници от големите американски телевизии . Лихтман направи своята прогноза и специално за NOVA . - Каква е прогнозата Ви за тези президентски избори ? - Ще ви кажа . Като се позовавам на моите 13 основни принципа за наблюдение и прогноза на Белия дом , които коректно предсказаха всички избори за американски президент . От прогнозата ми , че Роналд Рейгън ще спечели през април 1982 г . , във време на най - лошата рецесия от времената на Голямата депресия . За да стигнем до тази от 2016 година , когато познах , че ще спечели Доналд Тръмп . Начинът , по който работи тази система от 13 принципа , измерва представянето на този , който в момента обитава Белия дом . Когато отговаряте само на 6 принципа от системата , мога да предвидя , че се очаква загуба . Сега Доналд Тръмп има 7 точки срещу себе си . С една повече от необходимото , за да се предвиди , че ще бъде победен . Така че моята прогноза е , че Доналд Тръмп ще загуби Белия дом , а Джо Байдън ще е следващият президент на Съединените щати . - Това стопроцентна прогноза ли е ? - Е , все пак съм човек . Разбира се , че мога да направя и грешка . Но имам доста добра репутация , така че може да разчитате , че това е прогноза с много голяма точност . - Кои от тези 13 основни принципа , които използвате , не могат да бъдат покрити от Тръмп в момента ? - Първият е в това , че Републиканците се представиха зле на междинните избори през 2018 г . Второто е краткосрочната прогноза за икономиката – влязохме в рецесия в изборната година . Дългосрочната прогноза за икономиката също не е в негова полза . Социалната тема също не е в негова полза заради всичко , което се случва в страната . Скандалите – любимият ми показател . Доналд Тръмп е едва третият президент , подложен на процедура по импиймчънт . А и във външната политика . Зетят на Тръмп Джаред Къшнер раздухваше успеха на договорките между Израел и някои арабски държави с посредничеството на Белия дом . Но да сме наясно . Външната политика имаше само веднъж значение за изборите в САЩ . Когато Рейгън постигна монументален успех , сключвайки договора със Съветския съюз за ограничаване на въоръженията . И последният и най - важен за мен показател , който измерва личните качества на кандидата , че Тръмп не покрива моята дефиниция за възможно най - харизматичния кандидат , който може да привлече маса нови избиратели . Точно обратното . Той се обляга на една тясна основа . 60 % от американците не му вярват и не го харесват . - Не смятате , ли че всеки действащ президент би загубил по същите причини ? - Категорично не . Аз предвидих втората победа на Джордж Буш , след като беше действащ президент през 2004 и това се случи година и половина по - рано . Аз прогнозирах и победата на Барак Обама през 2012 . Вярвате или не , го направих още през 2010 . И тогава ме атакуваха , че не могат да се правят прогнози толкова рано . А аз отговорих - разбира се , че мога , защото отчитам динамиката на целия процес на управление , а не само изборни резултати . - Какво се промени за тези четирите години , в които Тръмп беше президент ? В какво не успя , опитвайки се да направи Америка велика отново ? - Знаете ли , през 2016 г . , когато предвидих победата на Доналд Тръмп , той ми прати това копие от статията във „ Вашингтон Поуст ” с моето предвиждане и послание „ Професоре , честито . Добра работа ” . И отдолу – с големи , дебели букви – Доналд Джей Тръмп . Той призна моята прогноза , но не разбра дълбочината на анализа ми . Има голяма разлика , когато си новобранец в битката за Белия дом , и когато вече управляваш . Тръмп не го разбра , придържаше се към стила на работа , който му спечели президентството , придържаше това , което правеше през 2016 г . и всичко това му изигра лоша шега , когато трябваше да се справя с нещо съвсем ново , като пандемията през 2020 г . и с голямата криза , породена от социалната и расова несправедливост . Това му костваше загуби и в икономиката и в социалната сфера . Няма кой друг да обвинява освен себе си . Той е президентът . Хърбърт Хувър , който водеше страната по време на Голямата депресия , казва през 1929 г . : „ Когато си президент – обяснявай , че слънцето грее заради тебе , а опонентите са виновни – за силния дъжд ” . - Кой ще спечели ? - Джо Байдън !